Document ID: /roh_data/filtered/fineweb-2-filterrobots_roh.jsonl.gz/4295

L'um mussia tant tendenzas violentas sco era tendenzas da discriminaziun da las razzas. Uschia ha la Dretgira administrativa federala argumentà sia sentenzia.
Damai ch'il schuldà avess gì da vegnir promovì, aveva l’armada fatg ina controlla da segirtad. Quella ha demussà che l’um era involvì en pliras proceduras penalas, e ch'el era schizunt vegnì sentenzià pervi da discriminaziun da las razzas e pervi d'avair cuntrafatg a la lescha dad armas. In'autra procedura è anc pendenta.
La lescha militara prevesa explicitamain in’exclusiun or da l’armada, sch’insatgi vegn sentenzià pervi d’in delict u pervi d’in crim.
RR Novitads 15:00